A Bizottság 578/2003/EK rendelete
(2003. március 28.)
a tejre és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 509/2002/EK bizottsági rendelettel [1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2], és különösen annak 30. cikke (1) bekezdésére,
mivel:
(1) A legutóbb a 186/2003/EK rendelettel [3] módosított 174/1999/EK bizottsági rendelet [4] 20a. cikke megállapítja a 98/486/EK tanácsi határozattal [5] jóváhagyott, az Európai Közösség és a Dominikai Köztársaság között létrejött egyetértési megállapodás keretében a Dominikai Köztársaságba exportált tejporra vonatkozó kontingens kezelésének szabályait. E megállapodás alkalmazásával kapcsolatosan felmerült nehézségek eredményekéként, amelyek szükségessé tehetik a meglévő intézkedések módosítását, a 2003. július 1-je és 2004. június 30-a közötti időszakra vonatkozó kontingenshez kapcsolódó kérelmezési időszakot el kell halasztani.
(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 174/1999/EK rendelet 20a. cikkének (7) bekezdésétől való eltérésként a 2003. július 1-je és 2004. június 30-a közötti időszak tekintetében az engedély iránti kérelmeket 2003. május 1-je és május 10-e között kell benyújtani.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. március 28-án.